**OBRAZLOŽENJE FINANCIJSKOG PLANA**

**ZA 2025. GODINU S PROJEKCIJAMA ZA 2026. DO 2027. GODINU**

Dječji vrtić Ploče kao proračunski korisnik Proračuna Grada Ploča za koji Grad osigurava sredstava za obavljanje redovne djelatnosti, izradio je Prijedlog Financijskog plana za 2025. godinu s projekcijama za 2026. i 2027. godinu. Financijski plan je akt kojim se procjenjuju prihodi i primici te utvrđuju rashodi i izdaci u skladu s proračunskim klasifikacijama. Donosi se za proračunsku godinu, zajedno s projekcijama za naredne dvije godine, a temeljem:

* Zakona o predškolskom odgoju i obrazovanju, NN 10/97, 107/07, 94/13, 98/19 o 57/22
* Državnog pedagoškog standarda predškolskog odgoja i obrazovanja (NN 63/08. i 90/10) (dalje: DPS)
* Pravilnika o načinu raspolaganja sredstvima državnog proračuna i mjerilima sufinanciranja programa predškolskog odgoja (NN 134/97)
* Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (NN 133/97)
* Pravilnika o načinu i uvjetima polaganja stručnog ispita odgajatelja i stručnih suradnika u dječjem vrtiću (NN 133/97)
* Zakonu o proračunu (NN 144/21)

- Pravilnika o proračunskim klasifikacijama,

- Pravilnika o proračunskom računovodstvu i Računskom planu.

Financijski plan ustanove podijeljen je na opći i posebni dio, pri čemu svaki dio obuhvaća obrazloženje glavnih stavki, ciljeva i pokazatelja uspješnosti, a sama izrada Financijskog plana usklađena je s dugoročnim strateškim ciljevima i Godišnjim planom ustanove.

**Obrazloženje Općeg dijela Financijskog plana**

U općem dijelu imamo pregled i obrazloženje potrebnih ukupnih prihoda i primitaka te rashoda i izdataka proračunskog korisnika DV Ploče za 2025. godinu za redovno poslovanje i ostvarenje temeljnih ciljeva ustanove.  
  
**Prihodi i primici**  
Prihodi i primici ustanove koji su planirani za 2025. godinu iznose ukupno 1.748.452,00 €. Izvori prihoda uključuju:  
        •       Opće prihode i primitke (1.433.037,00 €), od čega najveći dio dolazi iz proračuna Osnivača za financiranje redovne djelatnosti i investicija.  
        •       Državni proračun – Tekuće pomoći (315.400,00 €), koji uključuje sredstva za fiskalnu održivost dječjih vrtića i sredstva za “Malu školu”.  
        •       Vlastite prihode (15,00 €), koji uključuju simboličke iznose od pasivnih kamata.  
  
**Rashodi i izdaci**  
Ukupni rashodi i izdaci za 2025. također su planirani na iznos od 1.748.452,00 €, čime je osiguran uravnotežen Financijski plan za 2025. godinu. Odnose se na:

        •       Rashodi za zaposlene, plaće i doprinosi zaposlenicima za redovan rad, koji čine najveći dio troškova, a time je osiguran kvalitetan i motiviran kadar.  
        •       Materijalne rashode

        •       Financijske rashode

        •       Investicijsko održavanje i nabavku opreme, financiranje rashoda za nabavu nefinancijske imovine.  
         
**Obrazloženje posebnog dijela financijskog plana**  
Posebni dio Financijskog plana DV Ploče za 2025. godinu obuhvaća specifične programe, aktivnosti i projekte ustanove s ciljevima i pokazateljima uspješnosti.  
  
Program: Predškolski odgoj  
  
**Glavni programi obuhvaćaju:**

**1.      Redovnu djelatnost dječjeg vrtića Ploče -** **A03 3001 (1.430.837,00 €):**

        •       Redovna djelatnost vrtića obuhvaća aktivnosti za djecu predškolske dobi. Cilj je pružiti kvalitetnu skrb, predškolski odgoj i obrazovanje.  
        •       Pokazatelji uspješnosti: Sva djeca upisana u DV Ploče kao i u programe, kvaliteta pružanja usluga na zavidnom nivou te nimalo zanemariva činjenica, zadovoljstvo roditelja.

**2.      Investicijsko održavanje i nabavka opreme - A03 3001 (2.200,00 €):**

        •       Cilj: Unaprijediti uvjete rada kroz održavanje i modernizaciju opreme.  
        •       Pokazatelji uspješnosti: Broj realiziranih nabavki i provedeno održavanje u skladu s planom.

**Aktivnosti i projekti:**  
Aktivnosti su prikazane kroz pojedine stavke, uključujući programe, prehranu djece, dodatne aktivnosti poput izleta, održavanje prostora itd. Svaka aktivnost je usklađena s ciljevima strateškog planiranja i Godišnjeg plana rada, uz mjerljive pokazatelje, poput broja realiziranih aktivnosti.  
  
**1. Redovna djelatnost dječjeg vrtića Ploče (A300001)**  
Ova aktivnost obuhvaća glavni dio djelatnosti vrtića i pokriva operativne troškove za pružanje kvalitetne usluge predškolskog odgoja.  
  
Prihodi za redovnu djelatnost (1.746.252,00 €):  
Izvori:  
        •       Opći prihodi i primici iz proračuna (1.430.0837,00 €).

        •       Vlastiti prihodi (15,00 €).

        •       Tekuće pomoći iz državnog proračuna (315.400,00 €).  
  
  
1. Rashodi za redovnu djelatnost (1.746.252,00 €), najznačajniji su:

        •      Rashodi za zaposlene- 1.450.632,00 €

        •      Materijalni rashodi- 284.575,00 €

        •    Financijski rashodi- 2.915,00 €

        •      Rashodi za nabavu dugotrajne imovine- 8.130,00 €  
  
**2. Investicijsko održavanje i nabavka opreme (A300002)**  
Ova stavka osigurava minimalna ulaganja u poboljšanje infrastrukture i opreme vrtića. (2.200,00€).  
  
  
Cilj Financijskog plana je osigurati stabilno poslovanje ustanove uz odgovorno upravljanje prihodima i rashodima. Također, ovaj plan treba pružiti temelj za unaprjeđenje kvalitete predškolskog odgoja u Pločama.

Fokus je na:  
        •       Osiguravanju adekvatnih uvjeta za djecu i zaposlenike.  
        •       Realizaciji planiranih programa i aktivnosti u skladu s ciljevima strateškog plana.  
        •       Transparentnom i održivom financijskom poslovanju.  
  
KLASA: 400-02/24-01/01

URBROJ:2165-08-20-01-

Ploče, 20 prosinca 2024.

Financijski plan za 2025. godinu s projekcijama za 2026. i 2027. godinu usvojen je na

40. redovnoj sjednici Upravnog vijeća Dječjeg vrtića Ploče održanoj 20. prosinca 2024. godine.

**Voditeljica računovodstva: Ravnateljica:**

Danita Marinović Snježana Merdžan

**Predsjednica UV Dječjeg vrtića**

Jelena Franić